Kolonihage

En kolonihage er en samling parseller på kommunal eller privat grunn, i byer eller bynære strøk. En kolonihage drives i fellesskap av leietakerne, ikke ulikt et sameie. Det er felles ansvar for fellesområder og felles bygninger, men hver parselleier driver sin egen parsell, steller egen hytte og dyrker og beplanter eget område innenfor de reglene som er etablert i kolonihagen.

 Historikk 
Det sies at kolonihagebevegelsen begynte allerede i Romerriket da byen var tett befolket og flere tok turen utenfor bymurene for å dyrke sin egen mat.

 Norge 
I Norge skiller kolonihagene seg fra parsellhagene ved at de førstnevnte har bebyggelse på parsellen.

Mange av de norske kolonihagene er tilknyttet Norsk Kolonihageforbund.

I Norge oppsto den første kolonihagen i (Kristiania) Oslo i 1907 da kommunen la ut parsellstykker på byens gamle søppelfylling på Rodeløkka. Interessenter søkte kommunen om å få leie parsell, og tildelingen skjedde etter en sosial profil. Hagene var først og fremst ment for barnefamilier i boligblokker og byleiligheter som rekreasjon, sted for å dyrke egen mat og et fristed.

Til å begynne med var det bare tillatt å bruke hele parsellen til matauk. Snart ble det tillatt å sette opp skur til redskaper, og senere ble det lov å sette en liten hytte på parsellene i flere av hagene.

 Kolonihagene i dag 
mini|Solvang kolonihager

14 kolonihager og to parsellhager i Norge er tilsluttet Norsk kolonihageforbund (NKHF). Disse har fortsatt en sosial profil på flere måter. For det første fastsettes prisene av organisasjonen selv, og i 2006 var topptakst for hytte på maksimum 250 000 kroner.  Den som selger sin hytte må gjøre dette til hagens lokale styre.  Styret forholder seg deretter til ventelistene der interessenter kan ha stått i flere år. Modellen sikrer kontroll på prisene og unngår markedspriser.

Alle kolonihagene må forholde seg til reguleringer av tomtestørrelser, størrelser på hyttene, og regler for vedlikehold av både egen parsell og fellesområder. Å ha en kolonihagehytte stiller krav til medvirkning og dugnadsinnsats. For kolonihager som er medlem av Norsk kolonihageforbund er botiden i den enkelte hytte fra 1. april til 30. oktober, mens hagene er stengt i vinterhalvåret. 

I Oslo er det ca. 1 600 kolonihager/parseller, mens det i Danmark er 61 000. London, Stockholm og andre storbyer i Europa kan vise til en adskillig større antall parseller enn Oslo. I Oslo er det Oslo krets av Norsk kolonihageforbund som håndterer ventelister og overdragelser av parseller. 

mini|Rodeløkkens kolonihager, mars 1995.
mini|Skiene er med på dagstur til kolonihagen om vinteren. (Solvang)
mini|Solvang kolonihager på Sogn i Oslo, sett fra Sogn studentby

 Kolonihager i Norge 
 Fylke  Poststed  Navn Stiftelsesår Parseller  Bebyggelse m²  Medlem NKHF  NettsideHordaland  Bergen  Fløen parsellag   86   Nei floenparsellag.wordpress.comHordaland  Bergen  Bergendal parsellhage   60   Nei bergendalgard.wordpress.comMøre og Romsdal  Flakk  Nakken     Campingvogner  Nei  nakken.netTrøndelag  Trondheim  Klemetsaune kolonihage  1988  44  25 m²  Ja  klemetsaunekolonihage.noRogaland   Stavanger  Eiganes   183 28 m²  Ja  www.egeneskolonihage.noRogaland   Stavanger  Rosendal og Ramsvik   125  28 m² Ja rosendal-ramsvik-kolonihage.no/Rogaland   Stavanger  Strømvik  1916  44  28 m²  Ja  www.stromvik.noRogaland   Stavanger   Våland   125  28 m²  Ja  vaalandkolonihage.com Rogaland   Ræge  Ølberg strandhager   47  30 m²   Nei   strandhager.noRogaland   Haugesund  Haugesund   40  20 m²  Ja  kolonihagelivet.blogspot.comVest-AgderKristiansand Kongsgård kolonihager   109  15 m²  Ja   sites.google.com/site/kolonihageneTelemark Skien  Brekke kolonihage   98  30 m²  Ja  brekkekolonihage.comTelemark Skien  Falkum kolonihage  1931    Ja  VestfoldSandefjord Sandefjord Kolonihage   40   VestfoldTønsberg Tønsberg   46  39 m²  Nei ØstfoldSarpsborg Borregaard  1925  29    borregaardskolonihage.noBuskerudDrammen Bragernes 1933  40    Ja   bragerneskolonihager.noOslo Oslo  Etterstad Kolonihage  16. juni 1908  88  28 m²  Ja   www.etterstadkolonihager.noOslo Oslo  Hjemmets Kolonihager  1912  109  40 m²  Ja   hjemmetskolonihager.noOslo Oslo  Rodeløkkens kolonihager  15. aug. 1907  151  32 m²  Ja   kolonihager.no/......Oslo Oslo  Sogn 1909 204  30 m²  Ja   sognhagekoloni.noOslo Oslo  Solvang 1 1929  113  40 m²  Ja   solvang-1.noOslo Oslo  Solvang 2  140  40 m²  Ja   solvang2.noOslo Oslo  Solvang 3  153  40 m²  Ja   kolonihager.no/......Oslo Oslo  Solvang 4  93  40 m²  Ja   solvang4.noOslo Oslo  Solvang 5 1957  45  40 m²  Ja   kolonihager.no/.....

Det er til sammen litt over 2000 parseller fordelt på disse 44 kolonihagene. 1600 av parsellene ligger i Oslo.

 Referanser 

 Eksterne lenker 

 Kolonihagen i tekst, bilder og video fra NRK
 Oslo kolonihager
 Tid for kolonihager, Oslo byarkiv
 - Det eneste jeg savner er oppvaskmaskin
 - Se, min hage

Kategori:Kolonihager
Kategori:Norsk arbeiderhistorie